Quintus Lutatius Catulus

Quintus Lutatius Catulus (natus cicrca annum 150 a.C.n., mortuus anno 87 a.C.n. Romae) vir publicus Romanus fuit.

 De gente 
Patri  nomen idem erat, matri Popillia. Ipse Lutatius ter uxorem duxit: primo Domitiam Ahenobarbam, quae mater erat Quinti Lutatii Catuli consulis anni 78 a.C.n., deinde Serviliam Caepionis, matrem Lutatiae, uxoris Quinti Hortensii Hortali clari oratoris, postremo Claudiam, quacum annis 103 a.C.n. ad usque mortem matrimonium duxit.

 Cursus honorum 
Anno 109 a.C.n. Siciliam provinciam praetor administravit. Ter frustra consulatum appetivit (annis 106 - 104 a. C.n.)Marcus Tullius Cicero, pro Plancio 12, deinde anno 102 a.C.n. una cum Gaio Mario V summum magistratum adeptus est. Eo anno etsi Cimbros ab Italia arcere non potuit, hanc gentem anno sequente proconsul cum Mario die 30 Iulii 101 a.C.n. apud Vercellas vincere potuit. Victores mox de triumpho iurgabantPlutarchus, Marius 27,10; Valerius Maximus IX 12,4. Anno 100 a.C.n. tribuno plebis Lucio Appuleio Saturnino resistebatMarcus Tullius Cicero, Philippica VIII 15.  Postquam Marius anno 87 Romam expugnavit, Lutatius mortem sibi conscivit, ne supplicio afficereturMarcus Tullius Cicero, de oratore III 9. Appianus Bell. civ. I,342-343. Velleius Paterculus II,22.4. Diodorus Siculus 38.4.3. Plutarchus, Marius, 44.. Sese ipse suffocavit dum carbones in camera  calce recenti inlita comburit.

 Bibliographia 


 Notae 

Catulus, Quintus
Categoria:Senatores
Categoria:Praetores Siciliae